Kurkliai

Kurkliai on alev Leedus Anykščiai rajoonis, Kurkliai valla halduskeskus.

Alev asub Virinta jõe ääres Anykščiai regionaalpargis.

Kurkliais on kultuurimaja, postkontor ja raamatukogu. Alevis kaevandatakse liiva ja kruusa, ka asub seal seafarm. Vaatamisväärsusteks on 1932. aastal ehitatud sünagoog, Kurkliai mõisa ait, aastal 1874 ehitatud katoliku kirik ja selle kellatorn.

 Ajalugu 

Alevi juures asuvad muinaskalmed, sellest veidi maad idas Buteikiai külas aga linnamägi. Kurkliai oli leedulaste Deltuva muinasmaakonna keskus. XV sajandil rajati sinna Kurkliai mõis, mis kuulus Leedu suurvürstidele. Kurkliai sai alevi staatuse aastal 1564.

XVI sajandil püstitati alevisse kirik, aastal 1622 aga kalvinistide kirik. Aastal 1700 rajati sinna klooster, mis suleti aastal 1822. Alev sai Põhjasõjas kannatada.

Kurkliai kuulus Plateritele, aastast 1788 aga Siesickitele.Słownik geograficzny Królestwa Polskiego. kd XV, osa. 2: Januszpol – Wola Justowska. Warszawa 1902 Tsaariajal oli alevi venekeelne nimekuju Куркле.Куркле. Географическо-статистический словарь Российской империи, kd 2 (Дабанъ – Кяхтинское Градоначальство). СПб, 1865, 855 lk

Teise maailmasõja eel oli alevis suur juudi kogukond, sealsed juudid hukati 5. septembril 1941 Pivonija metsas.www.jewishgen.org Sõja järel tegutsesid alevi ümbruskonnas Leedu metsavennad. Nõukogude perioodil oli Kurkliai kohaliku kolhoosi keskasulaks.Kurkliai. Visuotinė lietuvių enciklopedija, kd XI (Kremacija-Lenzo taisyklė). – Vilnius: Mokslo ir enciklopedijų leidybos institutas, 2007. 305 lk

 Pilte 

 Tuntud elanikke 
Arnoldas Lukošius – Leedu muusik
Antanas Paškus – Leedu vaimulik ja filosoof

 Viited 

 Välislingid 

Alev Poola geograafilises sõnastikus
Alev portaalis vietoves.Lt

Kategooria:Anykščiai rajoon
Kategooria:Leedu alevid